Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: [61/2008. (IV. 29.) AB határozat, ABH 2008, 546, 550.]
Paragraph Index: 117

2. Jóllehet az LSztv.-re hivatkozik, az indítvány részben olyan kérdéseket vet fel, amelyek valójában a mögötte álló Lisszaboni Szerzõdés egyes rendelkezései tartalmának értelmezéséhez kapcsolódnak. Az Európai Unió alapító és módosító szerzõdéseinek, valamint az ezek alapján megalkotott ún. másodlagos, vagy levezetett jognak, a rendeleteknek, az irányelveknek és az egyéb európajogi normáknak a hiteles értelmezése azonban az Európai Unió Bíróságának hatáskörébe tartozik. Nincs akadálya ugyanakkor annak, hogy az Alkotmánybíróság az Európai Unió alapító és módosító szerzõdéseinek és így a jelen esetben a Lisszaboni Szerzõdésnek az elõtte fekvõ üggyel összefüggõ konkrét normáira hivatkozzon, anélkül, hogy azok önálló értelmezését adná, vagy azt igényelné. Így eddigi gyakorlatának is megfelelõen az alábbiakban idézi az európajog releváns normáit, és ezt teszi az Európai Unió jelenlegi intézményeirõl, a lisszaboni reformról közismertnek tekinthetõ, önálló értelmezésre nem szoruló alapvetõ tények vonatkozásában is. 2.1. Az indítványozó következtetéseit mindenekelõtt az Európai Unióról szóló szerzõdésnek a Lisszaboni Szerzõdés alapján módosított szövegére alapítja, éspedig annak a „49/A. cikke” 1. és 2. §-ára. Az Alkotmánybíróság megállapítja, hogy az indítványban (és valóban magában az LSztv.-ben) még a 49/A. cikk gyanánt számozott cikk a Lisszaboni Szerzõdés hatálybalépésével az Európai Unióról szóló szerzõdés 50. cikke lett, ám ettõl függetlenül eleve tartalmaz az (1)–(2) bekezdéseket követõen olyan paragrafusokat, amelyek figyelembevételével szemmel látható, hogy az Európai Unióról szóló szerzõdés, az indítványozó álláspontjával ellentétben, éppen, hogy biztosítja a kilépésrõl hozott – esetleges – döntés érvényesítését, miközben rendezi annak technikai lebonyolítását, valamint a folyamatban levõ ügyek kezelésének a módját. Az Európai Unióról szóló Szerzõdésnek az indítványban még 49/A.-nak nevezett (mint fentebb az Alkotmánybíróság rámutatott, immár 50. cikkének) a teljes szövege ugyanis a következõ: „50. cikk

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes